“Manchester Yunayted” Maurisio Pochettino bilan muzokara o‘tkazdi

“PSJ” bosh murabbiyi Maurisio Pochettino “Manchester Yunayted” bilan muzokara o‘tkazdi.

Get French Football News nashrining xabariga ko‘ra, ingliz klubi vakillari argentinalik mutaxassis bilan uchrashgan.
Pochettino mankunianliklar bosh murabbiyligi uchun asosiy nomzodlardan biri bo‘lib turibdi.
“Qizil iblislar” rahbariyati Pochettinoning “PSJ”dagi muammolariga ahamiyat bermayapti, ular murabbiyning “Tottenhem”dagi faoliyatini yuqori baholaydi.
Avvalroq, “Manchester Yunayted” rahbariyati aprel oyida yangi murabbiy olib kelmoqchiligi, Erik ten Hag (“Ayaks”) va Maurisio Pochettino (“PSJ”) asosiy nomzod bo‘lib turgani xabar qilingandi. “PSJ” esa Pochettino o‘rniga “Atletiko” bosh murabbiyi Diyego Simeoneni olib kelishi mumkinligi haqida xabar berilgandi.